GBX พุ่งซิลลิ่ง 29.51% โบรกฯเตือนระวังการลงทุน เหตุธุรกิจหลักทรัพย์ไม่ฟื้น-พื้นฐานไม่สดใส
GBX พุ่งซิลลิ่ง 29.51% โบรกฯเตือนระวังการลงทุน เหตุธุรกิจหลักทรัพย์ไม่ฟื้น-พื้นฐานไม่สดใส โดย ณ เวลา 16.07 น. อยู่ที่ระดับ 0.79 บาท บวก 0.18 บาท หรือ 29.51% ด้วยมูลค่าซื้อขาย 40.93 ล้านบาท  
7 ก.พ. 2562

ผู้สื่อข่าวรายงานว่า บริษัท โกลเบล็ก โฮลดิ้ง แมนเนจเม้นท์ จำกัด (มหาชน) หรือ GBX ณ เวลา 16.07 น. อยู่ที่ระดับ 0.79 บาท บวก 0.18 บาท หรือ 29.51% ด้วยมูลค่าซื้อขาย 40.93 ล้านบาท

ด้านบล.เมย์แบงก์ กิมเอ็ง (ประเทศไทย) กล่าวว่า ราคาหุ้น GBX ขึ้นชนซิลลิ่งในช่วงบ่ายนี้ โดยราคาหุ้นสามารถทะลุผ่านเส้น 200 วันที่ 0.63 บาทขึ้นไปได้ ก็ทำให้มีแรงซื้อเข้ามามากขึ้น หากมองในแง่ของปัจจัยพื้นฐานยังไม่เห็นความน่าสนใจเข้าลงทุน เนื่องจากรายได้หลักของ GBX ยังมาจากธุรกิจหลักทรัพย์
ซึ่งในปีที่ผ่านมา (2561) ธุรกิจหลักทรัพย์ยังไม่ค่อยดีเท่าไร ดัชนี SET ปี 61 ปิดที่ 1,563 จุด หลังจากปรับตัวลงไปทำ Low ในระหว่างเทรดที่ 1,550 จุด แทบจะเป็นจุดต่ำสุดของปี จากดัชนีฯที่เคยขึ้นไปสูง 1,750 จุด ด้านวอลุ่มเทรดในช่วงไตรมาส 4/61 ก็ยังไม่ได้ฟื้นขึ้นมาดีเท่าใดนัก
ดังนั้น จึงมองว่านักลงทุนไม่ควรจะไล่ซื้อตาม เพราะที่ผ่านมาเคยมีการเล่นหุ้น GBX ในลักษณะของการเล่นแค่รอบเดียวแล้วเลิก เป็นลักษณะของการดึงขึ้นแล้วค่อย ๆ วนออก ดังนั้น นักลงทุนควรจะระมัดระวังการลงทุน เพราะยังไม่เห็นปัจจัยพื้นฐานขึ้นมาสนับสนุนการลงทุนเลย
ในแง่ของสัญญาณทางเทคนิคของ GBX หลังจากที่ผ่านเส้นค่าเฉลี่ย 200 วันที่ 0.63 บาท ขึ้นไปได้ ก็ทำให้ทางเทคนิคมีสัญญาณการซื้อสั้น ๆ เข้ามา พร้อมให้แนวรับ 0.70-0.63 บาท ส่วนแนวต้านให้ไว้ที่ 0.83-0.90 บาท
ตารางแสดงงบการเงิน
